钦定古今图书集成/明伦汇编/闺媛典/第103卷 > 皇清九 > 郭时行继室王氏
## 钦定古今图书集成/明伦汇编/闺媛典/第103卷 > 皇清九 > 郭时行继室王氏

按《金华府志》：王氏年十八，为郭时行继室。时行素多病，氏日夕供药饵。前室遗媵有娠，以时行病革，潜欲投药堕胎，氏寝食不离以防之。逾数月，时行没，哀痛几绝。母家劝他适，不可。迨夫撤灵，冀以身自焚，而众护不得。又数月，媵生男，氏喜曰：“是可以死矣。” 竟绝食而殁。郡邑表其门。